CK ลุ้นกำไร H2/64 ฟื้นตัวเด่น-Backlog แตะ 1 แสนลบ.อีกครั้ง! แนะซื้ออัพเป้า 22 บาท
CK ลุ้นกำไร H2/64 ฟื้นตัวเด่น พร้อมคงประมาณการกำไรปี 64 โต 141% นอกจากนี้ยังคาด Backlog แตะ 1แสนลบ.อีกครั้ง แนะซื้ออัพเป้า 22 บาท
27 พ.ค. 2564

บล.ฟินันเซีย ไซรัส ระบุในบทวิเคราะห์วันนี้(27พ.ค.2564) ว่า บริษัท ช.การช่าง จำกัด (มหาชน) หรือ CK มีมุมมองเชิงบวกต่อกำไรในครึ่งปีหลัง 2564 ที่จะฟื้นตัวอย่างมีนัยยะทั้งธุรกิจรับเหมาฯที่ยืนพื้นแข็งแกร่งตามงานในมือที่เพิ่มขึ้น
ขณะที่บ.ลูกอย่าง BEM และ CKP ที่ฟื้นตัว นอกจากนี้ยังมีลุ้นประมูลงานเพิ่มและคาดหวัง Backlog แตะ 1แสนลบ.อีกครั้ง ยังคงประมาณการกำไรปี 2564 โต 141% เทียบช่วงเดียวกันของปีก่อน
โดยมี Upside จากงานรถไฟทางคู่เด่นชัย-เชียงราย-เชียงของซึ่งรอสัดส่วนการถือหุ้นของ JV กับSTEC ที่ชัดเจน ปรับราคาเป้าหมายขึ้นเป็น 22 บาท (ปรับ EV/EBITDA Multipleของส่วนรับเหมาฯขึ้น) แนะนำ “ซื้อ”